作者：刘将孙
词牌/韵律：摸鱼儿

paragraphs: 甚平生、风流谢客，刀头梦送酸楚。
不堪又得花间曲，猛忆云英霜杵。
闲情赋。
谁催就月明，云鬓犀梳吐。
才情几许。
待遗策重来，吹箫一弄，鸾凤共轻举。
留春住。
买得绿波南浦。
黄金□散如土。
蔷薇洞口三生路。
无奈春光顿阻。
新□绪。
也待见东邻，花艳墙低处。
东风看取。
便娇送飞梭，半携编贝，笑咏尚高古。